Այո, ես պատիվ ունեցա Ղարաբաղ այցելելու եւ դիտարկելու ԼՂՀ-ում անցկացվող սահմանադրական հանրաքվեն: Գոհացուցիչ է, որ Արցախի ազգաբնակչությունն իրացրեց եւս մի հնարավորություն՝ մասնակցելու քաղաքականապես կարեւոր հարցի շուրջ որոշման կայացմանը, եւ քվեարկությունն էլ ընթացավ միջազգայնորեն ընդունված սկզբունքներին համապատասխան, ժողովրդավար եւ թափանցիկ: Դա քաղաքականապես ոգեւորիչ հանգամանք է մի տարածաշրջանում, որտեղ մեծ մասամբ ավտորիտար, գերդաստանային, ընտանեկան ռեժիմներն են փորձում քաղաքական միջավայր ձեւավորել: